
През последните години горските пожари се очертават като един от най-сериозните
проблеми в световен мащаб. Статистиката показва, че в преобладаващата част от случаите горските пожари са вследствие на човешка небрежност, поради което навременното достигане на превантивните послания до гражданите е от изключително значение. Това налага засилване на превенцията, изостряне на вниманието на населението от всички възрастови групи в цялата страна към проблема.
В тази връзка Министерството на земеделието и храните и Изпълнителната агенция по
горите реализират за трета поредна година националната информационно-образователна кампания „Безотговорността е най-опасната искра“, насочена към повишаване на обществената информираност и изграждане на отговорно поведение за предотвратяване на горските пожари.
В рамките на кампанията са създадени кратки информационни видеоклипове, които по
достъпен и въздействащ начин напомнят за най-важните правила при пребиваване в горските територии. В тях се отправя призив да не се пали огън в близост до гори, да не се изхвърлят незагасени цигари и запалими отпадъци, да не се извършват дейности, които могат да предизвикат пожар, както и при забелязване на дим или огън незабавно да се подава сигнал на телефон 112.


Трите видеоклипа от кампанията са достъпни на следните линкове:
https://www.iag.bg
https://www.youtube.com/watch?v=cXncEWIqr98,
https://www.youtube.com/watch?v=t1TS_ieqz7o,
https://www.youtube.com/watch?v=T5CReKSC2ds

